钦定古今图书集成/明伦汇编/人事典/第087卷 > 申鉴 > 《卧疾闽越述净名意》〈并序〉隋·王胄
## 钦定古今图书集成/明伦汇编/人事典/第087卷 > 申鉴 > 《卧疾闽越述净名意》〈并序〉隋·王胄

余卧疾闽海。弥留旬朔。善友《颙法师。劝余以“净名妙典调伏身心。” 力疾粗陈其意。敬简法师云尔》。

客行万馀里，渺然沧海上。五岭常炎郁，百越多山瘴。
兼以劳形神，遂此婴疲恙。桐雷邈已远，砭石良难访。
抱影私自怜，霑襟独惆怅。毗城有长者，生平夙所尚。
复藉大因缘，勉以深回向。心路资调伏，于焉念实相。
水沫本难摩，乾城空有状。是生非至理，是我皆虚妄。
求之不可得，谁其受业障。信矣大医王，兹力诚难量。